Socialdemokratiet: 7000 per årgang kan gå på seniorpension
Da Socialdemokratiet endnu ikke har fremlagt konkrete tal og planer, er det vanskeligt at forudse, hvilke tal Mette Frederiksen vil bruge i debatten på TV 2 tirsdag aften.
Mette Frederiksen har afvist at lægge sig fast på et tal, da partiet endnu ikke har lagt sig fast på en endelig model. Hun nævnte dog selv tallet 7000 i marts – et tal, som også stammer fra Finansministeriet.
Således ville 7000 personer per årgang ifølge Socialdemokratiet kunne gå på seniorpension tre år før tid – og at det ville omfatte cirka hver ottende, der stadig er aktiv på arbejdsmarkedet på det tidspunkt.
Tallet stammer fra Finansministeriet i et tidligere folketingssvar, men ministeriet har siden korrigeret svaret, fordi der ikke var blevet taget højde for, hvor mange der faktisk befandt sig i job. En stor del af de 7000 var således i forvejen på en anden overførselsindkomst som førtidspension, kontanthjælp eller dagpenge til folkepension.
De nye tal fra Finansministeriet kan du se herunder.